CELEX: 22019A1126(02)
Language: bg
Date: 2019-10-30 00:00:00
Title: СПОРАЗУМЕНИЕ между Европейската общност за атомна енергия и Организацията за развитие на енергетиката на Корейския полуостров

26.11.2019   
               
               
                  BG
               
               
                  Официален вестник на Европейския съюз
               
               
                  L 304/5
               
            
         СПОРАЗУМЕНИЕ
         между Европейската общност за атомна енергия и Организацията за развитие на енергетиката на Корейския полуостров
         ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
         наричана по-долу „Общността“, и
         ОРГАНИЗАЦИЯТА ЗА РАЗВИТИЕ НА ЕНЕРГЕТИКАТА НА КОРЕЙСКИЯ ПОЛУОСТРОВ,
         наричана по-долу „КЕДО“,
         като има предвид, че:
         
                     (1)
                  
                  
                     КЕДО бе създадена съгласно споразумението от 9 март 1995 г. относно създаването на Организация за развитие на енергетиката на Корейския полуостров, изменено на 19 септември 1997 г., между правителствата на Република Корея, Япония и Съединените американски щати;
                  
               
                     (2)
                  
                  
                     Срокът на действие на споразумението, сключено между Общността и КЕДО, изтече на 31 май 2018 г.;
                  
               
                     (3)
                  
                  
                     След своето решение за прекратяване на проекта на КЕДО за леководен ядрен реактор и решението от 2007 г. за изпълнение на отговорностите на Секретариата със силно намален персонал и минимална служебна инфраструктура, през 2018 г. Изпълнителният съвет на КЕДО реши КЕДО да продължи да съществува и след 31 май 2018 г.;
                  
               
                     (4)
                  
                  
                     Както от Общността, така и от КЕДО бе изразено желание за продължаване на сътрудничеството между тях с цел приключване на проекта за леководен реактор и организираност при ликвидацията на КЕДО,
                  
               СЕ СПОРАЗУМЯХА ЗА СЛЕДНОТО:
         
            Член 1
            Прилагане на разпоредбите на предходното споразумение
            Разпоредбите на предходното споразумение между Общността и КЕДО, чийто срок на действие изтече на 31 май 2018 г., остават в сила по настоящото споразумение, освен ако е посочено друго в членовете по-долу.
         
         
            Член 2
            Финансов принос на Общността
            По настоящото споразумение не се предвижда Общността да има финансов принос към бюджета на КЕДО.
         
         
            Член 3
            Продължителност
            Срокът на действие на настоящото споразумение изтича на 31 май 2019 г. То ще бъде автоматично подновявано всяка година за период от една година, освен ако една от страните не уведоми другата страна най-малко един месец преди датата на изтичане на срока на действие, че желае да прекрати споразумението. То може също така да се прекрати с незабавен ефект след оттегляне от КЕДО на който и да е от другите членове, които понастоящем са представени в Изпълнителния съвет. Настоящото споразумение няма да бъде подновявано след 31 май 2021 г.
         
         
            Член 4
            Влизане в сила
            Настоящото споразумение влиза в сила след подписването му от Общността и от КЕДО и поражда действие с обратна сила от 1 юни 2018 г.
         
         
            Подписано в Брюксел на двадесет и четвърти октомври две хиляди и деветнадесета година в два екземпляра
            
               
                  За Европейската общност за атомна енергия
               
               Ditte JUUL-JØRGENSEN
            
            Подписано в Ню Йорк на тридесети октомври две хиляди и деветнадесета година в два екземпляра
            
               
                  За Организацията за развитие на енергетиката на Корейския полуостров
               
               David WALLACE